
RAPORT DE SPECIALITATE
Proiect de hotărâre privind aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A.
Având în vedere Expunerea de motive nr. SC2018 - 23.688/11.10.2018  a Primarului Municipiului Timişoara şi Proiectul de hotărâre privind aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A.;
Facem următoarele precizări:
Compania Locală de Termoficare COLTERM S.A. Timişoara are ca obiect principal de activitate:
- producţia, transportul, transformarea, distribuţia şi furnizarea energiei termice;
- producţia şi vânzarea/furnizarea energiei electrice;
- exploatarea, întreţinerea, repararea şi dezvoltarea reţelelor termice şi a instalaţiilor din punctele şi centralele termice;
- hidroforizarea apei reci - prin intermediul staţiilor de hidrofor din 54 de puncte şi centrale termice se asigură apa rece la toate imobilele cu mai mult de P+4 nivele;
- montarea şi exploatarea sistemelor de repartizare a costurilor.
	Hotărârea Consiliului Local nr. 126/18.10.2016 aprobă Formula de Determinare/Ajustare a Preþului de Producere în Cogenerare propusã de cãtre S.C. Compania Locală de Termoficare COLTERM SA ºi avizatã de catre A.N.R.E. pentru determinarea /ajustarea preþului energiei termice livrate din centrala de cogenerare CET Sud Timiºoara, conform Aviz A.N.R.E. nr. 32/07.09.2016.
	Avizul A.N.R.E. nr. 52/18.09.2018 stabileşte preţul pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A.
Conform art. 13, lit. u) din Contractul de concesiune nr. 216/30.05.2006 pentru delegarea serviciului public de producere a energiei termice şi electrice, transport, distribuţie şi furnizare a energiei termice din municipiul Timişoara încheiat între S.C. Compania Locală de Termoficare COLTERM S.A. şi Primăria Municipiului Timişoara, aprobat prin Hotărârea Consiliului Local nr. 216/30.05.2006, cu modificările şi completările ulterioare, concesionarul are obligaţia să practice preţurile aprobate/avizate de autorităţile naţionale de reglementare în domeniu. Pentru energia termică livrată din centrala de cogenerare CET Sud Timişoara determinarea/ajustarea preţului se realizează pe baza unei formule avizate de către autoritatea naţională de reglementare în domeniu.
Având în vedere prevederile art. 13, art. 15 alin. (1) şi art. 40 alin. (7) din Legea nr. 325/2006 a serviciului public de alimentare cu energie termică, cu modificările şi completările ulterioare, ale art. 75 alin. (1), lit. j) din Legea energiei electrice şi a gazelor naturale nr. 123/2012 cu modificările şi completările ulterioare;
În temeiul prevederilor art. 5 alin. (1) lit. b) din O.U.G. nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012,
Având în vedere cele expuse mai sus, se propune aprobarea preţului de 175,06 lei/MWh, exclusiv TVA, pentru energia termică produsă în cogenerare, livrată de S.C. Compania Locală de Termoficare COLTERM S.A. din centrala de cogenerare CET Sud Timişoara.

Având în vedere prevederile legale expuse în prezentul raport, apreciem că proiectul de hotărâre privind aprobarea preţului pentru energia termică produsă în cogenerare şi livrată din centrala de cogenerare CET Sud Timişoara, aparţinând S.C. Compania Locală de Termoficare COLTERM S.A., îndeplineşte condiţiile pentru a fi supus dezbaterii şi aprobării plenului consiliului local.

